### Beslutning

Anbefales.

### Sagsfremstilling

## Resume og sagens baggrund

I forbindelse med budgetaftalen for 2023-2026 (punkt U42) er der afsat et rådighedsbeløb på i alt 1,5 mio. kr. i 2023 til en investering i gadelysanlægget med henblik på at reducere strømforbruget og dermed at opnå en besparelse på 0,5 mio. kr. i 2023 og 1,0 mio. kr. i 2024 og frem på belysningsområdet (punkt U10). Der søges om en anlægsbevilling til gadelys på i alt 1,5 mio. kr. svarende til det samlede rådighedsbeløb i 2023 på 1,5 mio. kr.

## Indstillinger

Direktøren indstiller, at der gives en anlægsbevilling på i alt 1,5 mio. kr. i 2023 finansieret af rådighedsbeløbet til gadelys i 2023.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2023-2026 (punkt U42) er der afsat et rådighedsbeløb på i alt 1,5 mio. kr. til en investering i gadelysanlægget med henblik på at reducere strømforbruget og dermed at opnå en besparelse på 0,5 mio. kr. i 2023 og 1,0 mio. kr. i 2024 og frem på belysningsområdet (punkt U10).

Der søges en anlægsbevilling svarende til det afsatte rådighedsbeløb til igangsættelse af tiltag på gadelysanlægget med henblik på opnåelse af besparelser på strømforbruget. Der skal opnås en besparelse på driften på 0,5 mio. kr. i 2023 og 1,0 mio. kr. i 2024 og fremefter.

Teknik- og Miljøudvalget tager stilling til anvendelse af rådighedsbeløbet i et særskilt punkt.

## Økonomiske konsekvenser

Der er afsat et rådighedsbeløb på i alt 1,5 mio. kr. i 2023 til iværksættelse af besparelser på driften af gadelysanlægget. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.